აჭარის ავტონომიური რესპუბლიკის განათლების, კულტურისა და სპორტის სამინისტროს საშუალოვადიანი სამოქმედო გეგმა

(2015-2018წწ.)

2014 წელი

# აჭარის ავტონომიური რესპუბლიკის განათლების, კულტურისა და სპორტის სამინისტრო

## პრიორიტეტი (1) : ზოგადი, პროფესიული და უმაღლესი განათლების სფეროს ხელშეწყობა

**პრიორიტეტის დასაბუთება:** აჭარის ა/რ კონსტიტუციის,“აჭარის ავტონომიური რესპუბლიკის სტატუსის შესახებ” საქართველოს კონსტიტუციური კანონის, ,,ზოგადი განათლების შესახებ“, ,,კულტურის შესახებ“ და ,,სპორტის შესახებ“ საქართველოს კანონების და სხვა საქართველოსა და აჭარის ავტონომიური რესპუბლიკის კანონებისა და კანონქვემდებარე ნორმატიული აქტების, ა/რ განათლების, კულტურისა და სპრორტის სამინისტროს დებულების შესაბამისად შემდეგი კომპეტენციები გააჩნია

* განათლების, კულტურისა და სპორტის სისტემის მართვა;
* განათლების, კულტურის და სპორტის სისტემის ინსტიტუციური და პროგრამული რეფორმირებების ხელშეწყობა;
* სოციალურ-საგანმანათლებლო პროგრამების განხორციელების ხელშეწყობა;
* ეკონომიკის ახალ მოთხოვნებზე ორიენტირებული პროფესიული განათლების ფორმირების ხელშეწყობა;
* ეროვნული სასწავლო გეგმის დანერგვის ორგანიზება;
* განათლების ინფრასტრუქტურის რეაბილიტაციის ხელშეწყობა;
* სახელოვნებო განათლების ხელშეწყობა;
* სასპორტო დაწესებულებების ოპტიმალური ინსტიტუციური მოწყობა;
* განათლების, კულტურისა და სპორტის სფეროს პროგრამული დაფინანსება, მოქმედი კანონმდებლობის შესაბამისად.

**პრიორიტეტის საშუალოვადიანი მიზანი:**

ზოგადი, პროფესიული და უმაღლესი განათლების ხარისხის გაუმჯობესება, უწყვეტი განათლების ხელშეწყობა; ზოგადსაგანმანათლებლო დაწესებულებების ინფრასტრუქტურის გაუმჯობესება; სკოლის შემდგომი ფორმალური განათლების ორიენტირება შრომის ბაზრის მოთხოვნებსა და რეგიონის საჭიროებებზე; განათლების ხელმისაწვდომობის გაზრდა სოციალურად დაუცველი და სპეციალური საგანმანათლებლო საჭიროებების მქონე პირებისათვის; პიროვნების ინდივიდუალური შემოქმედებითი მიდრეკილებების განვითარების ხელშეწყობა; განსაკუთრებული სახელოვნებო უნარ-ჩვევების მქონე ბავშვების გამოვლენა; ცხოვრების ჯანსაღი წესის დამკვიდრება, ბავშვთა და მოზარდთა მაქსიმალური რაოდენობის ჩაბმა სპორტულ გამაჯანსაღებელ სექციებში, მასობრივი სპორტის განვითარების ხელშეწყობა.

**პრიორიტეტის აღწერა (სამოქმედო გეგმა)**:

* განათლების მართვა, კულტურისა და სპორტის სფეროს პოლიტიკის შემუშავება და მართვა;
* განათლების ხელშეწყობა და ხარისხის გაუმჯობესება

(განათლების, კულტურისა და სპორტის სამინისტროს ტერიტორიული ორგანოები);

* საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა;
* განათლების ხელმისაწვდომობის გაზრდა;
* განათლების ხარისხის გაუმჯობესება;
* გაძლიერებული და ინკლუზიური სწავლება;
* უწყვეტი განათლების უზრუნველყოფა;
* საჯარო სკოლების განვითარების ხელშეწყობა, რომლებიც ახორციელებენ საპანსიონო მომსახურებას;
* სახელოვნებო განათლების ხელშეწყობა;
* სკოლისგარეშე სასპორტო საგანმანათლებლო დაწესებულებების ხელშეწყობა.

**პროგრამა (1.1):განათლების მართვა, კულტურისა და სპორტის სფეროს პოლიტიკის შემუშავება და მართვა**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელებისვადები:**

2015-2018წწ.

**პროგრამის ბიუჯეტი: 8 573 400 ლარი.**

პროგრამული კოდი 0601 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

აჭარის ავტონომიური რესპუბლიკის ადმინისტრაციულ ტერიტორიაზე განათლების, კულტურისა და სპორტის სფეროში ერთიანი სახელმწიფო პოლიტიკის გატარება.

**პროგრამის აღწერა:**

* სახელმწიფოს ერთიანი პოლიტიკის ფარგლებში შემუშავებული გეგმების აჭარის ავტონომიური რესპუბლიკის ადმინისტრაციულ ტერიტორიაზე განხორციელება;
* განათლების, კულტურისა და სპორტის სფეროებში განსახორციელებელი პროგრამების შესრულების კოორდინაცია და განათლების, კულტურისა და სპორტის სისტემების მართვა.

**პროგრამა (1.2): განათლების ხელშეწყობა და ხარისხის გაუმჯობესება**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2015-2018 წწ.

**პროგრამის ბიუჯეტი: 3 615 800 ლარი.**

პროგრამული კოდი 0602 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

კანონმდებლობით მინიჭებული უფლებამოსილების ფარგლებში, საქართველოს განათლებისა და მეცნიერების სამინისტროს მიერ დამტკიცებული ეროვნული სასწავლო გეგმების, სტანდარტების და სპეციალური საგანმანათლებლო პროგრამების შესრულების კონტროლი მის სამოქმედო ტერიტორიებზე არსებულ ზოგად საგანმანათლებლო დაწესებულებებში, ზოგადსაგანმანათლებლო, პროფესიულ-საგანმანათლებლო, სკოლისგარეშე სახელოვნებო, სასპორტო საგანმანათლებლო და დაწესებულებებს შორის თანამშრომლობისა და ინფორმაციის გაცვლის ხელშეწყობა.

**პროგრამის აღწერა:**

* საინფორმაციო ბანკის შექმნა სამოქმედო ტერიტორიაზე არსებულ ზოგადსაგანმანათლებლო, პროფესიულ-საგანმანათლებლო, სკოლისგარეშე სახელოვნებო და სასპორტო საგანმანათლებლო და დაწესებულებების მატერიალურ-ტექნიკური, ადამიანური და ფინანსური რესურსების შესახებ;

**პროგრამის მოსალოდნელი (საბოლოო) შედეგი:**

* აჭარაში განათლების ხარისხი ამაღლებულია და ყველა მოქალაქისათვის ხელმისაწვდომია.

**პროგრამა(1.3):საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამისგანხორციელებისვადები:**

2015-2018 წწ.

**პროგრამისბიუჯეტი: 16 590 000 ლარი.**

პროგრამული კოდი 0603 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

საგანმანათლებლო დაწესებულებების ინფრასტრუქტურის ეტაპობრივად გაუმჯობესება, რიგ სკოლებში სავალალო მდგომარეობაში არსებული ინფრასტრუქტურის გადაუდებელი რეაბილიტაცია/მშენებლობა და შესაბამისი ინვენტარით აღჭურვა, საჯარო სკოლებში სპორტის განვითარების ხელშეწყობა.

**პროგრამის აღწერა:**

* საჯარო სკოლების შენობების მშენებლობა-რეაბილიტაცია და ინვენტარით აღჭურვა;
* საჯარო სკოლების, რომლებიც ახორციელებენ საპანსიონო მომსახურებას ინფრასტრუქტურის გაუმჯობესება და ინვენტარით აღჭურვა;
* სპორტის განვითარების ხელშეწყობის მიზნით სკოლებში სპორტული ინფრასტრუქტურის რეაბილიტაცია.

**პროგრამის მოსალოდნელი (საბოლოო) შედეგი:**

* საჯარო სკოლებისა და საჯარო სკოლების, რომლებიც ახორციელებენ საპანსიონო მომსახურებას ინფრასტრუქტურა განახლებულია და მოწყობილია თანამედროვე მოთხოვნების შესაბამისად, აღჭურვილია სათანადო ინვენტარით; სასწავლო და სამუშაო პირობები გაუმჯობესებულია; მოსწავლეებისათვის განათლების მიღებისათვის შექმნილია უსაფრთხო და კომფორტული გარემო; საჯარო სკოლებში განვითარებულია სპორტული ინფრასტრუქტურა.

**პროგრამა (1.4): განათლების ხელმისაწვდომობის გაზრდა**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2015-2018 წწ.

**პროგრამის ბიუჯეტი: 6 826 600 ლარი.**

პროგრამული კოდი 0604 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

აჭარის ავტონომიური რესპუბლიკის მაღალმთიან მუნიციპალიტეტებში ზოგიერთი სპეციალობის მასწავლებლების არარსებობა (ნაკლებობა), საჯარო სკოლებში მოძველებული/მწირი საბიბლიოთეკო ფონდი ამცირებს ხარისხიანი განათლების მიღების შესაძლებლობას; გარკვეული კატეგორიის სტუდენტებისათვის სწავლის გაგრძელების ხელმისაწვდომობა; სტუდენტებისა და პროფესორ/მასწავლებლების მიერ მათ სპეციალობებში არსებული თანამედროვე ტენდენციებისა და უცხოეთის გამოცდილების გაზიარების აუცილებლობა და უცხოეთში სატჟირება.

**პროგრამის აღწერა:**

* აჭარის ავტონომიური რესპუბლიკის მაღალმთიანი მუნიციპალიტეტების საჯარო სკოლების შესაბამისი პროფილის მასწავლებლებით უზრუნველყოფის მიზნით, კვალიფიციური სპეციალისტების შერჩევა და მათი დასაქმება;
* სკოლების ბიბლიოთეკების მხატვრული ლიტერატურით აღჭურვა;
* გარკვეული კატეგორიის სტუდენტების სწავლის საფასურის გადახდა;
* ლექტორ/მასწავლებლების და პროფესორების სასწავლო/კვლევითი ვიზიტების და კონფერენციებში მონაწილეობის ხელშეწყობა;
* ახალგაზრდა სპეციალისტების უცხოეთში პროფესიული სწავლებისა/სტაჟირების უზრუნველყოფა.

**პროგრამის მოსალოდნელი (საბოლოო) შედეგი:**

* საჯარო სკოლები სრულად დაკომპლექტებულია კვალიფიციური მასწავლებლებით;
* ლიტერატურა ხელმისაწვდომია;
* უზრუნველყოფილია უმაღლესი საგანმანათლებლო პროგრამების კურსდამთავრებულების მომზადებისა და განათლების მაღალი დონე;

**პროგრამა (1.5): განათლების ხარისხის გაუმჯობესება**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2015-2018 წწ.

**პროგრამის ბიუჯეტი: 1 048 000 ლარი.**

პროგრამული კოდი 0605 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

ზოგადი განათლების მაღალი ხარისხი შესაძლებელია უზრუნველყოფილი იქნეს სასკოლო ცხოვრების მრავალფეროვნების მიღწევით, მოსწავლეთა მიერ ინტერესების გამოვლენისა და საკუთარი თავის წარმოჩენის შესაძლებლობების გაზრდით;

**პროგრამის აღწერა:**

* სასკოლო კლუბების განვითარების ხელშეწყობა და მათი ინიციატივების დაფინანსება;
* კონკურსების და ოლიმპიადების ჩატარება და საგამომსემლო საქმოანობის მხარდაჭერა;
* აჭარის ავტონომიური რესპუბლიკის ადმინისტრაციულ ტერიტორიაზე არსებულ ზოგადსაგანმანათლებლო დაწესებულებებში თანამშრომელთა მოტივაციის ამაღლება და სწავლა-სწავლების პროცესის გაუმჯობესება.

**პროგრამის მოსალოდნელი (საბოლოო) შედეგი:**

* მოზარდებში ჩამოყალიბებულია სოციალური და ორგანიზაციული უნარები;
* ამაღლებულია მოსწავლეთა ცოდნა ცალკეულ საგანმანათლებლო დისციპლინებში;
* სკოლებში გაზრდილია სწავლების მოტივაცია.

**პროგრამა(1.6): გაძლიერებული და ინკლუზიური სწავლება**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2015-2018 წწ.

**პროგრამის ბიუჯეტი: 736 200 ლარი.**

პროგრამული კოდი 0606 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

მოსწავლეებისათვის უცხო ენების (განსაკუთრებით, ინგლისურიენის) საფუძვლიანი სწავლების საჭიროება; ფიზიკა-მათემატიკური საგნებისადმი განსაკუთრებული ნიჭისა და ინტერესის მქონე მოსწავლეების გამოვლენისა და მათი ნიჭის განვითარების ხელშეწყობა; ინკლუზიური განათლების ხარისხის გაუმჯობესება.

**პროგრამის აღწერა:**

* სკოლაში უცხო ენების (განსაკუთრებით ინგლისური ენის) გაძლიერებული, ინტენსიური შესწავლა თანამედროვე, საერთაშორისო დონეზე აპრობირებული მეთოდებით;
* ფიზიკური, ინტელექტუალური, სოციალური, ემოციური, ლინგვისტური თუ სხვა მდგომარების გამო სწავლასთან დაკავშირებული სირთულეების მქონე მოსწავლეებისთვის შესაბამისი პირობების შექმნა სირთულეების დასაძლევად და მაღალი ხარისხის განათლების მისაღებად.

**პროგრამის მოსალოდნელი (საბოლოო) შედეგი:**

* მოსწავლეები მაღალ დონეზე ფლობენ უცხო ენას (როგორც ზეპირმეტყველებას, ასევე, წერით უნარ-ჩვევებს);
* გაზრდილია საგნობრივ ოლიმპიადებში და კონკურსებში მონაწილეთა რაოდენობა;
* სხვადასხვა სახის სპეციალური საგანმანათლებლო საჭიროების მქონე ბავშვებს აქვთ ხარისხიანი და სრული განათლების მიღების შესაძლებლობა;
* ინკლუზიური მოზარდები არიან თვითრეალიზებულნი და საზოგადოებაში ინტეგრირებულნი.

**პროგრამა (1.7): უწყვეტი განათლება**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2015-2018 წწ.

**პროგრამის ბიუჯეტი: 4 433 600 ლარი.**

პროგრამული კოდი 0607 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

მოსახლეობის ფართო ფენებისთვის უცხო ენებისა და კომპიუტერული პროგრამების შესწავლის შეზღუდული შესაძლებლობების აღმოფხვრა; მასწავლებელთა პროფესიული დონის/კვალიფიკაციის სისტემატური ამაღლება და სწავლების თანამედროვე მეთოდოლოგიების ათვისება.

**პროგრამის აღწერა:**

* უცხო ენებისა და კომპიუტერული პროგრამების შემსწავლელი კურსების დაფინანსება;
* მასწავლებელთა პროფესიული უნარების განვითარებისა და კვალიფიკაციის ამაღლების კურსების დაფინანსება.

**პროგრამის მოსალოდნელი (საბოლოო) შედეგი:**

* მოქალაქეებისთვის ხელმისაწვდომია უცხო ენებისა და კომპიუტერული პროგრამების შესწავლა;
* გაზრდილია დასაქმების შესაძლებლობები;
* ამაღლებულია მასწავლებლების პროფესიული კვალიფიკაცია;
* განათლების სფეროში დანერგილია სწავლების თანამედროვე, წარმატებული მეთოდები.

**პროგრამა (1.8): საჯარო სკოლების განვითარების ხელშეწყობა, რომლებიც ახორციელებენ საპანსიონო მომსახურებას**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამისგანხორციელებისვადები:**

2015-2018 წწ.

**პროგრამისბიუჯეტი: 3 024 400 ლარი.**

პროგრამული კოდი 0608 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

საჯარო სკოლების, რომლებიც ახორციელებენ საპანსიონო მომსახურებას, ბავშვების საცხოვრებელი მატერიალური ბაზის კეთილმოწყობის აუცილებლობა და სასწავლო გარემოს სტანდარტებთან მისადაგება; ხარისხიანი ზოგადი განათლების მიღების უზრუნველყოფა; განსაკუთრებული მზრუნველობისა და ყურადღების გამოჩენა; შენობების რეაბილიტაცია და მათში მომუშავე პერსონალისთვის უკეთესი სამუშაო პირობების შექმნა.

**პროგრამისაღწერა:**

* საჯარო სკოლების, რომლებიც ახორციელებენ საპანსიონო მომსახურებას, საყოფაცხოვრებო და სასწავლო პირობების გაუმჯობესება;
* შენობების რეაბილიტაცია;
* სოციალურად დაუცველი მოსწავლეების კვებით, ნორმალური საცხოვრებელი პირობებით უზრუნველყოფა;
* მოსწავლეებისთვის ზოგადი განათლების სრული და ხარისხიანი სასწავლო კურსის შეთავაზება.

**პროგრამის მოსალოდნელი (საბოლოო)შედეგი:**

* შექმნილია ბავშვების ცხოვრების, აღზრდისა და სწავლისათვის აუცილებელი შესაბამისი საყოფაცხოვრებო პირობები (საცხოვრებელი, კვება, უსაფრთხო გარემო).

**პროგრამა (1,9):სახელოვნებო განათლების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2015-2015 წწ.

**პროგრამის ბიუჯეტი: 21 824 734 ლარი.**

პროგრამული კოდი 0609 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

პიროვნების ინდივიდუალური შემოქმედებითი მიდრეკილებების განვითარების ხელშეწყობა; განსაკუთრებული სახელოვნებო უნარ-ჩვევების მქონე ბავშვების გამოვლენა.

**პროგრამის აღწერა:**

* სახელოვნებო-საგანმანათლებლო პროგრამების, ასევე, სხავადასხვა საგანმანათლებლო, შემეცნებითი, სამეცნიერო და სოციალური პროექტების განხორციელება;
* გასართობ-სანახაობითი ღონისძიებების ორგანიზება;
* სახელოვნებო სკოლების ინფრასტრუქტურისა და მატერიალურ-ტექნიკური ბაზის გაუმჯობესება.

**პროგრამის მოსალოდნელი (საბოლოო) შედეგი:**

* მოზარდების გათვიცნობიერებული არიან ქართული ეროვნული და მსოფლიო ხელოვნების კლასიკურ მემკვიდრეობაში;
* გაზრდილია მოზარდების სახელოვნებო განათლებით დაინტერესება;
* გაუმჯობესებულია სახელოვნებო სკოლების მატერიალურ-ტენიკური ბაზა და ინფრასტრუქტურა.

**პროგრამა (1.10): სკოლისგარეშე სასპორტო საგანმანათლებლო დაწესებულებების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

სპორტის განვითარების ხელშეწყობა, პოპულარიზაცია და ახალგაზრდობის საქმეთა სფეროს ხელშეწყობა

**პროგრამის განხორციელების ვადები:**

2015-2018 წწ.

**პროგრამის ბიუჯეტი: 6 322 914 ლარი.**

პროგრამული კოდი 0610 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

ცხოვრების ჯანსაღი წესის დამკვიდრება, ბავშვთა და მოზარდთა მაქსიმალური რაოდენობის ჩაბმა სპორტულ გამაჯანსაღებელ სექციებში, მასობრივი სპორტის განვითარების ხელშეწყობა.

**პროგრამის აღწერა:**

* სპორტული ღონისძიებების ორგანიზება და ჩატარება;
* საერთაშორისო სპორტული ღონისძიებების მასპინძლობა;
* საწვრთნელი საქმიანობის ხარისხის ამაღლება.

**პროგრამის მოსალოდნელი (საბოლოო) შედეგი:**

* სპორტის სხვადასხვა სახეობებში საქართველოსა და აჭარის ასაკობრივი ნაკრები გუნდები შევსებულია პერსპექტიული სპორტსმენებით.

## 

## პრიორიტეტი (2): კულტურის განვითარება, ხელშეწყობა და პოპულარიზაცია

**პრიორიტეტის დასაბუთება:** საქართველოს კონსტიტუციის თანახმად "სახელმწიფო ხელს უწყობს კულტურის განვითარებას, კულტურულ ცხოვრებაში მოქალაქეთა შეუზღუდავ მონაწილეობას, კულტურული თვითმყოფობის გამოვლინებასა და გამდიდრებას, ეროვნულ და ზოგადსაკაცობრიო ღირებულებათა აღიარებას და საერთაშორისო კულტურულ ურთიერთობათა გაღრმავებას". "კანონი "კულტურის შესახებ" აკისრებს სახელმწიფოს ყოველმხრივ ხელი შეუწყოს კულტურის განვითარებას, კულტურულ ცხოვრებაში მოქალაქეთა შეუზღუდავ მონაწილეობას, კულტურის მონაპოვართა ხელმისაწვდომობას, ეროვნულ და ზოგადსაკაცობრიო ღირებულებათა საყოველთაო აღიარებას, საერთაშორისო კულტურულ ურთიერთობათა გაღრმავებასა და გაფართოებას, შემოქმედებით ინტეგრაციას".

აჭარის ა/რ კონსტიტუციის, აჭარის ა/რ კანონის "აჭარის ა/რ საბიუჯეტო პროცესისა და უფლებამოსილებათა შესახებ", “აჭარის ავტონომიური რესპუბლიკის სტატუსის შესახებ” საქართველოს კონსტიტუციური კანონის, საქართველოს კანონების, ა/რ განათლების, კულტურისა და სპრორტის სამინისტროს დებულების და სხვა ნორმატიული აქტების შესაბამისად სამინისტროს პრიორიტეტის - კულტურის განვითარება, ხელშეწყობა და პოპულარიზაცია - შესაბამისად შემდეგი კომპეტენციები გააჩნია:

* კულტურის სისტემის მართვა; კულტურის სფეროს პოლიტიკის შემუშავება და მართვა;
* კულტურის ინფრასტრუქტურის რეაბილიტაციის ხელშეწყობა;
* კულტურის სფეროში არასახელმწიფო სექტორის როლის ზრდის უზრუნველყოფა და ინსტიტუციური მართვის გაუმჯობესება;
* კულტურის დაწესებულებების ოპტიმალური ინსტიტუციური მოწყობა;
* კულტურის სფეროს პროგრამული დაფინანსება მოქმედი კანონმდებლობის შესაბამისად.

**პრიორიტეტის საშუალოვადიანი მიზანი:**

აჭარის ტერიტორიაზე არსებული კულტურული მემკვიდრეობის ძეგლების დაცვა-შენარჩუნება; აჭარის ავტონომიურ რესპუბლიკაში ხელოვნებისა და კულტურის განვითარების ხელშეწყობა და პოპულარიზაცია; რეგიონში კინოხელოვნების განვითარება, კინოწარმოებისა და კინოგანათლების ხელშეწყობა; ფოლკლორის შენარჩუნება და პოპულარიზაცია; აჭარის რეგიონში კულტურული ცხოვრების გააქტიურება და მოსახლეობის უზრუნველყოფა კულტურული აქტივობებით; კულტურული ტურიზმის განვითარების ხელშეწყობა; ხელოვნების და კულტურის სფეროში პროფესიული დონის ამაღლებადა მაღალკვალიფიციური კადრების მომზადება კულტურის მენეჯმენტის მიმართულებით; აჭარის მუზეუმების და გალერეების მოდერნიზება და ინსტიტუციური განვითარება: სახვითი, გამოყენებითი და მულტიმედიური ხელოვნების ხელშეწყობა; სასცენო და სამუსიკო ხელოვნების განვითარების ხელშეწყობა;

**პრიორიტეტის აღწერა (სამოქმედო გეგმა)**:

* საშემსრულებლო ხელოვნების ხელშეწყობა
* აჭარაში კინოხელოვნების განვითარების ხელშეწყობა
* კულტურული ცხოვრების გააქტიურება და პოპულარიზაცია
* ხელოვნებისა და კულტურის პროექტების ხელშეწყობა და პოპულარიზაცია
* კულტურული ცხოვრების ხელშეწყობა სოფლად
* ფოლკლორის ხელშეწყობა
* კულტურის მენეჯმენტის განვითარების ხელშეწყობა
* კულტურული მემკვიდრეობის მართვის სისტემის გაუმჯობესება;
* მუზეუმებისა და გალერეების განვითარება;
* სასცენო და სამუსიკო ხელოვნების ხელშეწყობა;
* პროფესიულ-შემოქმედებითი საქმიანობის მხარდაჭერა.

**პროგრამა (2.1): საშემსრულებლო ხელოვნების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2015-2018 წწ.

**პროგრამისბიუჯეტი: 1 000 000 ლარი**

პროგრამული კოდი 061104 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

აჭარაში საშემსრულებლო ხელოვნება გარკვეულ პრობლემებს მოიცავს, როგორც მართვისა და მენეჯმენტის, ასევე შემოქმედებითი პროცესების განვითარების მხრივ. ერთ-ერთი მნიშვნელოვანი გამოწვევა მაყურებლის სიმცირით და აუდიტორიის მოზიდვის პრობლემებით არის განპირობებული, რაც თავის მხრივ ნეგატიურად აისახება საერთო შემოქმედებით პროცესებზე. აღნიშნული პროცესების დროულად მოუგვარებლობა გამოიწვევს აუდიტორიის კიდევ უფრო დაშორებას და გაუცხოებას საშემსრულებლო ხელოვნების დაწესებულებებთან. თანამედროვე თეატრის ფუნქციონირებისათვის უმნიშვნელოვანესია მენეჯმენტის, მარკეტინგისა და პროდიუსინგის მიმართულებების გაძლიერება და ამ მხრივ, საერთაშორისო გამოცდილების გაზიარება. ასევე, ტექნიკური პერსონალის, კვალიფიკაციის ამაღლება და თანამედროვე ტექნოლოგიების დანერგვა, რაც აისახება შემოქმედებითი პროცესების წარმატებულ განვითარებაზე.

**პროგრამის აღწერა:**

პროგრამის ფარგლებში ბრიტანელი ექსპერტების მონაწილეობით განხორციელდება შემოქმედებითი და საგანამანათლებლო ღონისძიებები, მათ შორის, ქართულ-ბრიტანული ერთობლივი სპექტაკლი. აღნიშნულ აქტივობებში ჩაერთვებიან და მონაწილეობას მიიღებენ სსიპ ბათუმის ილია ჭავჭავაძის სახელობის პროფესიული სახელმწიფო დრამატული თეატრის, სსიპ ბათუმის თოჯინებისა და მოზარდ მაყურებელთა პროფესიული სახელმწიფო თეატრის, სსიპ ხულოს იუსუფ ზოიძის პროფესიული სახელმწიფო დრამატული თეატრის, სსიპ ბათუმის მუსიკალური ცენტრის, აჭარის რეგიონში არსებული სხვა თეატრების, ფესტივალების, საშემსრულებლო ხელოვნების წარმომადგენლები და ბათუმის ხელოვნების სასწავლო უნივერსიტეტის სტუდენტები.

**პროგრამის მოსალოდნელი (საბოლოო)შედეგი:**

* პროგრამის ფარგლებში განხორციელებული ღონისძიებების შედეგად გაიზრდება აჭარაში საშემსრულებლო ხელოვნების წარმომადგენელთა პროფესიული დონე და გაუმჯობესდება საერთო შემოქმედებითი პროცესები

**პროგრამა (2.2): კინოხელოვნების განვითარების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2015-2018 წწ.

**პროგრამისბიუჯეტი: 1 800 000 ლარი**

პროგრამული კოდი 061105 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

საქართველოს კინემატოგრაფიის ეროვნული ცენტრის კვლევების მიხედვით მიუხედავად მდიდარი ტრადიციებისა, ქართული კინო პროფესიული კადრების სიმცირეს განიცდის, რაც ამ სფეროს განვითარების ერთ-ერთი ძირითადი განმსაზღვრელი ფაქტორია. ამასთანავე, მწირია ქართული კინოინდუსტრიის ფინანსური შესაძლებლობები და უცხოური ფონდების/კინოპროდიუსერების მონაწილეობა ქართულ კინოწარმოებაში. ბათუმის ხელოვნების სასწავლო უნივერსიტეტში არსებული სახვითი, სასცენო და კინო-ტელე ხელოვნების ფაკულტეტის კინო-ტელე ხელოვნების დეპარტამენტი ითვალისწინებს კინო რეჟისორის, კინო ოპერატორის, მონტაჟისა და ხმის რეჟისორის, კინო მსახიობის  სპეციალობით  კადრების მომზადებას. თუმცა, არ არსებობს სტუდენტების პრაქტიკული უნარჩვევების განვითარების შესაძლებლობა, ვინაიდან კინოგადაღებები საკმაოდ დიდ თანხებთან არის დაკავშირებულ. 2013 წელს აჭარაში კინოწარმოების ხელშეწყობის ქვეპროგრამის ფარგლებში სამინისტროში შემოვიდა 16 განაცხადი, მათ შორის ოთხი ქართულ-უცხოური კო-პროდუქცია, რაც ქართული კინო-ინდუსტრიის რეალობაში მნიშვნელოვანი რიცხვია და ადასტურებს პროგრამის არსებობის საჭიროებას. შემოსული პროქტებიდან ქვეპროგრამის მიზნებისა და პრიორიტეტების გათვალისწინებით კომისიამ გამოავლინა 4 გამარჯვებული კინოპროექტი, რომელთა გადაღებები შედგა აჭარის რეგიონში და წარმოების პროცესში ჩაერთო და დასაქმდა არანაკლებ 53 ფიზ/იურ პირი, ხელოვნების სასწავლო უნივერსიტეტის სხვადასხვა სპეციალობის არანაკლებ 17-მა სტუდენტმა მიიღო მონაწილეობა კინოწარმოების პროცესებში, კინოპროექტების ავტორების მიერ განხორციელდა 4 მასტერკლასი სტუდენტებისთვის, მასტერკლასებს დაესწრო 70-მდე სტუდენტი.

**პროგრამის აღწერა:**

აჭარაში კინოხელოვნების განვითარების ხელშეწყობის პროგრამა განხორციელდება შემდეგი მიმართულებებით:

* აჭარაში კინოწარმოების ხელშეწყობა: პროგრამით გათვალისწინებული პრიორიტეტებისა და მინისტრის ბრძანებით დამტკიცებული კრიტერიუმების საფუძველზე დაფინანსდება კონკურსების შედეგად გამოვლენილი კინოპროექტები;
* კინოგანათლების ხელშეწყობა: პროგრამის ფარგლებში განხორციელდება საზაფხულო კონოსკოლა და კინო განათლების ხელშემწყობი პროექტები.

**პროგრამის მოსალოდნელი(საბოლოო) შედეგი:**

* აჭარის რეგიონში ვითარდება კინოხელოვნება; რეგიონში დასაქმებულია კინო პროფესიონალები, სტუდენტები და სხვა მომიჯნავე პროფესიის ადამიანები, გაზრდილია მათი კვალიფიკაციის დონე.

**პროგრამა (2.3):ფოლკლორის ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2015-2018 წწ.

**პროგრამის ბიუჯეტი: 800 000 ლარი.**

პროგრამული კოდი 061106(პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

მრავალსაუკუნოვანი ქართული ფოლკლორი ღირსეულ ადგილს იკავებს საქართველოს კულტურულ მემკვიდრეობაში. ხალხური შემოქმედება ერის ცოცხალი მატეანეა, მასში დასურათებულია ჩვენი ხალხის ყოფა-ცხოვრება, ქართველი ერის თვითმყოფადობა და ეთნოკულტურა.

ფოლკლორის საარსებო სოციალური გარემო სშეცვლამ – ტექნიკურმა პროგრესმა, ყოფიდან მრავალი წეს-ჩვეულების გაქრობამ და სხვა სუბიექტურ-ობიექტურ მამიზეზებმა უარყოფითად იმოქმედა ხალხურ შემოქმედებაზე. პროგრამა მიზნად ისახავს ადგილობრივი (აჭარულ-ლაზური) უნიკალური მუსიკალური მემკვიდრეობის დაცვა-შენარჩუნებისა და აჭარის რაიონებში ავთენტური ფოლკლორის პოპულარიზაციის ხელშეწყობას.

**პროგრამის აღწერა**

* აჭარის რეგიონში სიმღერისა და ცეკვის ბავშვთა ფოლკლორული ანსამბლების ოლიმპიადა: ოლიმპიადის მიზანია ტრადიციული ხელოვნების, ქართული ხალხური სიმღერისა და ცეკვის წარმოჩენა და პოპულარიზაცია ახალგაზრდა თაობაში,ნიჭიერი შემსრულებლების გამოვლენა და მონაწილეთა შორის შემოქმედებით სიახლეთა გაზიარება.
* სასცენო კოსტუმებით უზრუნველყოფა: სასცენო კოსტუმები და აქსესუარები გადაეცემათ აჭარის რეგიონში სიმღერისა და ცეკვის ბავშვთა ფოლკლორული ანსამბლების ოლიმპიადის გამარჯვებულ ანსამბლებს და აჭარის ავტონომიური რესპუბლიკის კულტურის ცენტრებთან არსებულ ფოლკლორულ ანსამბლებს.
* აჭარის ფოლკლორულ-ეთნოგრაფიული მემკვიდრეობის აუდიო და/ან ვიდეო დოკუმენტირება.

**პროგრამის მოსალოდნელი(საბოლოო) შედეგი:**

* ფოლკლორული ანსამბლები უზრუნველყოფილია სასცენო კოსტიუმებით
* იზრდება მონაწილეთა რაოდენობაბავშვთა ფოლკლორული ანსამბლების ოლიმპიადაში

**პროგრამა (2.4):კულტურული ცხოვრების გააქტიურება და პოპულარიზაცია**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელები სვადები:**

2015-2018 წწ.

**პროგრამისბიუჯეტი: 4 670 000 ლარი**

პროგრამული კოდი 061107 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

კულტურული ცხოვრების განვითარება და მოსახლეობის უზრუნველყოფა სხვადასხვა კულტურული აქტივობებით მნიშვნელოვანია საზოგადოების განვითარების და ცნობიერების ამაღლებისათვის, რაც თავის მხრივ განაპირობებს ძლიერი და განათლებული საზოგადოების ჩამოყალიბებას. ჩვენი რეგიონის ერთ-ერთი ძირითადი პრიორიტეტი ტურიზმის განვითარების ხელშეწყობაა, რაც მნიშვნელოვანწილად დამოკიდებულია კულტურული ტურიზმის განვითარებაზე და რეგიონში კულტურული აქტივობების მრავალფეროვნებაზე. ფესტივალების და კულტურული ღონისძიებების განხორციელება ხელს უწყობს არა მხოლოდ ხელოვნების და კულტურის პოპულარიზაციას, ქვეყნისა და რეგიონის პოპულარიზაციას, არამედგანსაკუთრებული წვლილი შეაქვს კულტურული ტურიზმის განვითარებაში. აღნიშნულის საუკეთესო დასტური კი შავი ზღვის ჯაზ-ფესტივალია, რომელიც უამრავ ადგილობრივ და უცხოელ მაყურებელს იზიდავს.

პროგრამის ფარგლებში არაერთი ხელოვნებისა და კულტურის პროექტი განხორციელდება, გაიმართება კონკურსები, სხვადასხვა ფესტივალები, კონცერტები, გამოფენები და სხვა აქტივობები, რაც ხელს შეუწყობს ხელოვანების შემოქმედებით ზრდას, რეგიონში კულტურული ცხოვრების გააქტიურებას და კულტურის და ხელოვნების სფეროს ხელმისაწვდომობის გაზრდას.

**პროგრამისაღწერა**

* პროგრამა მოიცავს ქვეპროგრამებს: “ხელოვნებისა და კულტურის პროექტების ხელშეწყობა და პოპულარიზაცია" და ,, კულტურული ცხოვრების ხელშეწყობა სოფლად";
* პროგრამის ფარგლებში ხელი შეეწყობა რეგიონში ხელოვნებისა და კულტურის პროექტების განხორციელებას, კონკურსების, ფესტივალების, კონცერტების, გამოფენების დაკულტურის სფეროში სამინისტროს სტრატეგიის პრიორიტეტული მიმართულებების განვითარებას, აჭარის რეგიონში არსებული შემოქმედებითი ჯგუფებისა და ინდივიდუალური შემსრულებლების მონაწილეობას საქართველოში და საზღვარგარეთ გამართულ საერთაშორისო ღონისძიებებში;
* განხორციელდება მუნიციპალიტეტებში ხელოვნებისა და კულტურის რესურსებისა და საჭიროებათა კვლევა და შეიქმნება რეკომენდაციების დოკუმენტი. აღნიშნული კვლევისა და რეკომენდაციების დოკუმენტის საპასუხოდ განხორციელდება პროექტი, რომელიც ხელს შეუწყობს აჭარის ავტონომიური რესპუბლიკის მუნიციპალიტეტებში კულტურული ცხოვრების გამრავალფეროვნებას და მოსახლეობის უზრუნველყოფას კულტურულ-სახელოვნებო აქტივობებით.

**პროგრამის მოსალოდნელი (საბოლოო) შედეგი:**

* აღნიშნული პროგრამის ფარგლებში განხორციელებული აქტივობების შედეგად მიიღწევა კულტურული ღონისძიებების მრავალფეროვნება რეგიონში

**პროგრამა (2.5): კულტურის მენეჯმენტის განვითარების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**კულტურის განვითარება, ხელშეწყობა და პოპულარიზაცია

**პროგრამის განხორციელებისვადები:**

2015-2018წწ

**პროგრამის ბიუჯეტი: 1 850 000 ლარი**

პროგრამული კოდი 061108 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

აჭარის რეგიონი გამოირჩევა, როგორც მდიდარი მატერიალური და არამატერიალური კულტურული მემკვიდრეობით, ასევე კულტურისა და ხელოვნების მიმართულებების, ამ სფეროში რეგიონში არსებული ორგანიზაციების მრავალფეროვნებით. ჩვენთან ფუნქციონირებს 3 დრამატული თეატრი, 19 მუზეუმი, მუსიკალური ცენტრი, რომელიც მოიცავს საოპერო სტუდიას, ორკესტრს, ახალგაზრდულ მუსიკალურ თეატრს, ასევე, საგამოფენო სივრცეები, საზაფხულო თეატრი, სახელოვნებო სკოლები და ხელოვნების სასწავლო უნივერსიტეტი, რომლებიც სახელმწიფო ბიუჯეტიდან ფინანსდებიან.ბოლო წლებში, აჭარის რეპუბლიკური ბიუჯეტის დაფინანსებით მნიშვნელოვანწილად მოწესრიგდა კულტურის დაწესებულებების მატერიალურ-ტექნიკური ბაზა და დღესდღეობით ბათუმი თეატრებისა და საკონცერტო დარბაზების დეფიციტს აღარ განიცდის. ამ ყველაფრის მიუხედავად, რეგიონში მნიშვნელოვან გამოწვევად რჩება კულტურის ობიექტთა მენეჯმენტის და მაყურებლის/დამთვალიერებლის მოზიდვის პრობლემები, რაც განპირობებულია აღნიშნულ სფეროში კვალიფიციური კადრების ნაკლებობით. კულტურის პოლიტიკისა და მართვის სწავლებას ევროპულ უნივერსიტეტებში ათწლეულების ისტორია აქვს. საქართველოში 2007 წლიდან დაინერგააკადემიური პროგრამები, თუმცა ჯერ კიდევ საცდელ ეტაპზეა. შესაბამისი ლიტერატურა ქართულ ენაზე ძალიან მწირია.თუმცა, როდესაც საუბარია კვალიფიციური კადრების მომზადებაზე, უდაოა ევროპულ უნივერსიტეტებში მიღებული ცოდნისა და გამოცდილების უპირატესობა, ქვეყნებში სადაც კულტურა პოსტ-საბჭოთა რეალობისგან განსხვავებით იმართება და კულტურის თანამედროვე მენეჯმენტის ძირითადი პრინციპიარის კულტურის კრეატიულ ინდუსტრიად მოაზრება, რომელიც არ არის100%-ით დამოკიდებული სახელმწიფო დაფინანსებაზე და აქვს უნარი თვითრეალიზებისათვის საჭირო რესურსების შექმნის და მოძიების.

**პროგრამის აღწერა**

* სწავლა დიდ ბრიტანეთში კულტურის მენეჯმენტის მიმართულებით: კულტურის მენეჯმენტში კვალიფიციური კადრების მომზადების მიზნით აჭარის რეგიონიდან დიდ ბრიტანეთში მაგისტრატურაში სასწავლებლად გაემგზავრებიან სტუდენტები, რომლებიც წამყვან უნივერსიტეტებში გაივლიან მაგისტრატურის სრულ კურსს. აღნიშნული პროგრამა განხორციელდება ბრიტანეთის საბჭოსა და აჭარის ავტონომიური რესპუბლიკის განათლების, კულტურისა და სპორტის სამინისტროს თანამშრომლობით.
* მუზეუმების ინსტიტუციური განვითარების ხელშეწყობა: განხორციელდება კულტურულ -საგანმანათლებლო პროგრამა სამუზეუმო საქმის და მენეჯმენტის განვითარების მიზნით, რაც ხელს შეუწყობს მუზეუმებში მართვის სისტემის გაუმჯობესებას, კულტურულ-საგანმანათლებლო პროექტების წარმოქმნას და დამთვალიერებელთა რაოდენობის ზრდას.

**პროგრამის მოსალოდნელი (საბოლოო) შედეგი:**

აჭარის რეგიონში კულტურის მენეჯმენტის მიმართულებით მომზადდება მაღალკვალიფიციური კადრები, რაც ხელს შეუწყობს რეგიონში კულტურის მენეჯმენტის განვითარებას.

**პროგრამა (2.6):კულტურული მემკვიდრეობის დაცვა, განვითარება და პოპულარიზაცია**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2015-2018 წწ.

**პროგრამის ბიუჯეტი: 5 933 142 ლარი**

პროგრამული კოდი 061109 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

აჭარის ავტონომიური რესპუბლიკის ტერიტორიაზე არსებული ადგილობრივი მნიშვნელობის კულტურული მემკვიდრეობის ძეგლთა და სსიპ კულტურული მემკვიდრეობის დაცვის სააგენტოს დაქვემდებარებული მუზეუმების მდგომარეობის გაუმჯობესების, რეგულარული მოვლა-პატრონობისა და მართვის მექანიზმების ჩამოყალიბება.

**პროგრამისაღწერა:**

* კულტურული მემკვიდრეობის ძეგლების რესტავრაცია-რეაბილიტაცია;
* კულტურული მემკვიდრეობისა და მისი რესურსების დაცვა და მოვლა-პატრონობა;
* კულტურული მემკვიდრეობის კვლევა;
* თანამედროვე ტიპის მუზეუმების მშენებლობა და მათი ახალი ექსპონატებით შევსება.

**პროგრამის მოსალოდნელი (საბოლოო)შედეგი:**

* კულტურული მემკვიდრეობის ძეგლები რესტავრირებულია და შენარჩუნებულია მომავალი თაობებისათვის;
* მუზეუმებში განვითარებულია კულტურული ტურიზმი და ზოგადად, ტურიზმისათვის შექმნილია მიმზიდველი გარემო.

**პროგრამა (2.7):მუზეუმებისა და გალერეების განვითარება**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამისგანხორციელებისვადები:**

2015-2018 წწ.

**პროგრამისბიუჯეტი: 9 025 072 ლარი**

პროგრამული კოდი 061110 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

სამეცნიერო-კვლევითი, საექსპოზიციო და საგანმანათლებლო საქმიანობის წარმართვა თანამედროვე მოთხოვნილებათა შესაბამისად; მუზეუმებში ფართო საზოგადოების მოზიდვის ხელშეწყობა.

**პროგრამისაღწერა:**

* სამუზეუმო ექსპონატების შეგროვება, მეცნიერული შესწავლა, დაცვა;
* სამეცნიერო სესიებისა და კონფერენციების ჩატარება;
* გასვლითი გამოფენების მოწყობა;
* არქეოლოგიური ექსპედიციების წარმოება;
* ექსპოზიციების რეგულარული განახლება;
* მრავალფეროვანი სინთეზური პროექტების (გამოფენები, კამერული კონცერტები, თეატრალიზებული წარმოდგენები, დოკუმენტური ფილმების ჩვენება) განხორციელება.

**პროგრამის მოსალოდნელი (საბოლოო)შედეგი:**

* გააქტიურებულია მუზეუმებისა და გალერეების საგამოფენო-საექსპოზიციო საქმიანობა;
* განვითარებულია კულტურული ტურიზმი;
* საზოგადოება დაინტერესებულია თანამედროვე ხელოვნებაში მიმდინარე პროცესებით.

**პროგრამა (2.8):სასცენო და სამუსიკო ხელოვნების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამისგანხორციელებისვადები:**

2015-2018 წწ.

**პროგრამისბიუჯეტი: 43 046 204 ლარი**

პროგრამული კოდი 061111 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

მსოფლიო და ეროვნულ ღირებულებათა განვითარების გათვალისწინებით, თეატრალური, სამუსიკო და ქორეოგრაფიული ხელოვნების განვითარების ხელშეწყობა.

**პროგრამის აღწერა:**

* ახალი და მაღალმხატვრული ღირებულების თეატრალური და საოპერო სპექტაკლების დადგმა;
* თეატრის რეპერტუარის განახლება;
* კლასიკური მუსიკის, საგუნდო და საოპერო კონცერტების გამართვა;
* ქართული ხალხური ცეკვებისა და სიმღერების საუკეთესო ნიმუშების დადგმა.

**პროგრამის მოსალოდნელი (საბოლოო)შედეგი:**

* შენარჩუნებულია ქართული ხალხური ფოლკლორი;
* შენარჩუნებულია ქორეოგრაფიული ხელოვნება, მუსიკალური კულტურა, თეატრალური ხელოვნება, ეროვნული ტრადიციები;
* სასცენო ხელოვნების ხარისხი ამაღლებულია და განვითარებული;
* განვითარებულია სასცენო და სამუსიკო ხელოვნება.

**პროგრამა (2.9): პროფესიულ-შემოქმედებითი საქმიანობის მხარდაჭერა.**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამისგანხორციელებისვადები:**

2015-2018 წწ.

**პროგრამისბიუჯეტი: 521 000 ლარი.**

პროგრამული კოდი 061112 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

ქართული მწერლობის, სალიტერატურო საქმიანობის, სახვითი გამოყენებითი, თეატრალური ხელოვნების განვითარების ხელშეწყობა, შემოქმედებითი პროცესების გააქტიურება.

**პროგრამის აღწერა:**

* ფესტივალების, კონკურსების, გამოფენების მოწყობა;
* სემინარების ჩატარება;
* კონფერენციების, სამეცნიერო სესიების, დისკუსიების, შეხვედრების გამართვა.

**პროგრამის მოსალოდნელი (საბოლოო) შედეგი:**

* შენარჩუნებულია ქართული სამწერლო, სახვითი, გამოყენებითი, თეატრალური ხელოვნების მემკვიდრეობა და ტრადიციები.

## 

## პრიორიტეტი(3): სპორტის განვითარების ხელშეწყობა, პოპულარიზაცია და ახალგაზრდობის საქმეთა სფეროს ხელშეწყობა

**პრიორიტეტის დასაბუთება:**აჭარის ა/რ კონსტიტუციის, აჭარის ა/რ კანონის "აჭარის ა/რ საბიუჯეტო პროცესისა და უფლებამოსილებათა შესახებ", “აჭარის ავტონომიური რესპუბლიკის სტატუსის შესახებ” საქართველოს კონსტიტუციური კანონის, საქართველოს კანონების, ა/რ განათლების, კულტურისა და სპორტის სამინისტროს საქვეუწყებო დაწესებულება სპორტისა და ახალგაზრდობის საქმეთა დეპარტამენტის დებულების და სხვა ნორმატიული აქტების შესაბამისად შემდეგი კომპეტენციები გააჩნია

* სპორტის სისტემის მართვა;
* სპორტის და ახალგაზრდობის სფეროში არასახელმწიფო სექტორის როლის ზრდის უზრუნველყოფა და ინსტიტუციური მართვის გაუმჯობესება;
* სპორტისა და ახალგაზრდობის სფეროს პროგრამული დაფინანსება, მოქმედი კანონმდებლობის შესაბამისად;

**პრიორიტეტის საშუალოვადიანი მიზანი:**

* ჯანსაღი ცხოვრების წესის პოპულარიზაცია და მასობრივ სპორტში მოქალაქეთა ჩართულობის გაზრდა; პროფესიული სპორტის მხარდაჭერა და სპორტული მიღწევების გაუმჯობესება; კულტურულ-შემოქმედებითი, შემეცნებითი და გასართობი ღონისძიებების მოწყობა, რეგიონის ახალგაზრდების ჩართვა სხვადასხვა აქტივობებში, ცხოვრების ჯანსაღი წესის პროპაგანდა, ახალგაზრდების ცოდნისა და უნარების გაღრმავება

**პრიორიტეტის აღწერა (სამოქმედო გეგმა)**:

* სპორტისა და ახალგაზრდობის საქმეთა სფეროს მართვა;
* სპორტის ხელშეწყობა;
* ახალგაზრდულ საქმეთა სფეროს ხელშეწყობა;
* სპორტული ღონისძიებების ორგანიზება;
* მწვრთნელთა, მსაჯთა და სპორტსმენთა სოციალური მხარდაჭერა და წახალისება;
* სპორტსმენებისა და მწვრთნელების სპორტული ფორმებით აღჭურვა;
* ერთჯერადი ფულადი ჯილდოებით წახალისება;
* სათამაშო სახეობათა განვითარების ხელშეწყობა;
* ინტელექტუალური თამაშების ორგანიზება;
* ფესტივალებისა და სტუდენტური დღეების გამართვა;
* სტუდენტ ახალგაზრდების მხარდაჭერა;
* სტუდენტური რესპუბლიკის ფარგლებში ღონისძიებების ჩატარება;
* ფორუმ ტრენინგების ჩატარება.

**პროგრამა (3.1): სპორტისა და ახალგაზრდობის საქმეთა სფეროს მართვა**

**პრიორიტეტის დასახელება, რომლის ფარგლებში ხორციელდება პროგრამა:**

სპორტის განვითარების ხელშეწყობა, პოპულარიზაცია და ახალგაზრდობის საქმეთა სფეროს ხელშეწყობა

**პროგრამის განხორციელებისვადები:**

2015-2018 წწ.

**პროგრამის ბიუჯეტი: 1 889 200 ლარი.**

პროგრამული კოდი 061201 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

რეგიონის სპორტისა და ახალგაზრდობის საქმეთა მიმართულებების წარმართვა, ამ სფეროში სხვადასხვა ღონისძიებების ჩატარების ხელშეწყობა.

**პროგრამის აღწერა:**

* სპორტისა და ახალგაზრდობის საქმეთა სფეროს სისტემის მართვა;

**პროგრამა (3.2): სპორტის სფეროს ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

სპორტის განვითარების ხელშეწყობა, პოპულარიზაცია

**პროგრამის განხორციელებისვადები:**

2015-2018 წწ.

**პროგრამის ბიუჯეტი: 11 010 000 ლარი**

პროგრამული კოდი061202(პრიორიტეტების დოკუმენტის მასალების ფინანსური დანართი)

**პროგრამისდასაბუთება:**

აჭარის ავტონომიურ რესპუბლიკაში მნიშვნელოვანი სპორტული ღონისძიებების ჩატარების ხელშეწყობა, რესპუბლიკის წამყვან სპორტსმენთა და მწვრთნელთა ცხოვრების ეკონომიკური და სოციალური პირობების გაუმჯობესება, რეგიონის ნაკრები გუნდების ეროვნულ ჩემპიონატებში ღირსეული გამოსვლისათვის შესაბამისი პირობების შექმნის ხელშეწყობა, 2015 წლის ზაფხულის ახალგაზრდულ ოლიმპიურ ფესტივალში მონაწილეობის მისაღებად საქართველოს ნაკრებ გუნდებში მოსახვედრად აჭარაში შესაბამისი კანდიდატების მომზადება.

**პროგრამის აღწერა:**

* სპორტული ღონისძიებების დაფინანსება;
* აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადიჯილდოების გაცემა;
* სათამაშო სახეობათა განვითარების ხელშეწყობა;
* აჭარის სპორტის სახეობათა ნაკრები გუნდების მზადება ,,ახალგაზრდული ოლიმპიური ფესტივალი თბილისი - 2015“;
* აჭარის ნაკრები გუნდების წევრების პირველობების გამარჯვებულებისა და პრიზიორების პირადი და მთავარი მწვრთნელების სპორტული ფორმებით აღჭურვა;
* მწვრთნელთა, მსაჯთა და სპორტსმენთა სოცილაური მხარდაჭერა და წახალისება.

**პროგრამის მოსალოდნელი (საბოლოო) შედეგი:**

* ადგილობრივ და საერთაშორისო ტურნირებზე გაუმჯობესებულია სპორტული შედეგები;
* საქართველოს ეროვნული ნაკრებები შევსებულია აჭარის რეგიონიდან წარმომადგენელი სპორტსმენებით.

**პროგრამა (3.3): ახალგაზრდობის საქმეთა სფეროს ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

ახალგაზრდობის საქმეთა სფეროს ხელშეწყობა და პოპულარიზაცია

**პროგრამის განხორციელებისვადები:**

2015-2018 წწ.

**პროგრამის ბიუჯეტი: 1 614 800 ლარი.**

პროგრამული კოდი 061203(პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

რეგიონში შემეცნებითი თამაშების პოპულარიზაცია; ახალგაზრდობის ჩართვა ხვადასხვა სახის ინტელექტუალურ თამაშებსა და ტურნირებში; სკოლებსა და უნივერსიტეტებში ინტელექტუალური და შემოქმედებითი კლუბების ჩამოყალიბების ხელშეწყობა; ხელოვნების, მეცნიერების და სპორტის სფეროებში ახალგაზრდების ცოდნის, ენერგიის, ნიჭისა და შესაძლებლობების წარმოჩენის ხელშეწყობა, რეგიონის მასშტაბით, როგორც მანსანკანის ფესტივალების ჩატარების საუკეთესო ადგილის წარმოჩენა; ახალგაზრდების მიერ საჯარო პროექტების დამოუკიდებლად შექმნისა და განხორციელების წახალისება და მხარდაჭერა; ახალგაზრდების სამოქალაქო საზოგადოების განვითარებაში მეტი ჩართულობის უზრუნველყოფა, აჭარის ავტონომიური რესპუბლიკის მთავრობასა და ახალგაზრდებს შორის პირდაპირი კომუნიკაციის დამყარების და ინფორმაციის რეგულარული გაცვლის ხელშეწყობა.

**პროგრამის აღწერა:**

* ინტელექტუალური თამაშების ჩატარება;
* ახალგაზდრობის კლუბების მხარდაჭერა მათ მიერ სხვადასხვა სახის ღონისძიების განხორციელებაში;
* სტუდენტური დღეების გამართვა;
* მხიარული რეგიონის ჩატარება;
* მხიარულთა და საზრიანთა კლუბების მუსიკალური ფესტივალის ჩატარება;
* ერთჯერადი თავისუფალი პროექტების მხარდაჭერა;
* უცხოეთის სხვადასხვა ტრენინგ-სემინარებისა და კონფერენციების მონაწილე სტუდენტ-ახალგაზრდების ხარდაჭერა;
* ,,მან-სან-კანის“ შავი ზღვის ლიგის მხარდაჭერა;
* ახალგაზრდების როლი რეგიონის განვითარებაში:
* ქალაქური თამaშები„city game” ჩატარება

**პროგრამის მოსალოდნელი (საბოლოო)შედეგი:**

* ამაღლებულია ახალგაზრდების წიგნიერების დონე, გაზრდილია მათი ჩართულობა სხვადასხვა სახის შემოქმედებით (ლიტერატურა, ხელოვნება, საგამომგონებლო საქმიანობა, იუმორი) პროცესებში;
* გაძლიერებულია რეგიონის როლი და აჭარა ჩამოყალიბებულია როგორც ფესტივალების ჩატარების ერთ-ერთი ცენტრი;
* ახალგაზრდები აქტიურად არიან ჩართულები მხიარული რეგიონის ქვეპროგრამის ფარგლებში გამართულ ღონისძიებებში;
* გაზრდილია რეგიონში ახალგაზრდების აქტიურობა და მათი უცხოეთში მიღებული ცოდნისა და გამოცდილების პრაქტიკაშირეალიზაცია;
* დამყარებულია ახალგაზრდობის სისტემატიური კავშირი აჭარის ავტონომიური რესპუბლიკის მთავრობასთან;
* აქტიურია მათი თანამშრომლობა და მუდმივი ჩართულობა ახალგაზრდობის პრობლემების გამოვლენისა და გადაწყვეტის პროცესში.